**ΘΕΜΑ: Ενημέρωση  σχολικών μονάδων Πρωτοβάθμιας & Δευτεροβάθμιας Εκπαίδευσης για δράση που απευθύνεται σε εκπαιδευτικούς και γονείς**

Σας ενημερώνουμε ότι στο πλαίσιο της «Εβδομάδας Ψυχικής Υγείας» που διοργανώνει η Περιφέρεια Ανατολικής Μακεδονίας - Θράκης, η Κινητή Μονάδα Ψυχικής Υγείας - Παιδοψυχιατρικές υπηρεσίες του Πανεπιστημιακού Γενικού Νοσοκομείου Αλεξανδρούπολης, θα πραγματοποιήσει τις ακόλουθες δράσεις που απευθύνονται σε εκπαιδευτικούς και γονείς – κηδεμόνες:

1) Στην Ορεστιάδα, στο Πολιτιστικό Πολύκεντρο Ορεστιάδας, στις 08/11/2022 και ώρα 12:30-13:30 μ.μ., με θέμα «ΔΕΠΥ - Από την νηπιακή ηλικία - στην ενήλικη ζωή».

2) Στο Διδυμότειχο, στο Πνευματικό κέντρο Ι.Ν. Παναγίας Ελευθερώτριας Ιεράς Μητροπόλεως Διδυμοτείχου, Ορεστιάδας και Σουφλίου, στις 10/11/2022 και ώρα 12:30-13:30 μ.μ., με θέμα «Εξαρτητικές συμπεριφορές και ψυχική υγεία στην εφηβεία - Η σημασία της πρώιμης διάγνωσης και αντιμετώπισης».

Οι παραπάνω εισηγήσεις θα πραγματοποιηθούν από τον Δρ. Παναγιώτη Παπανικολόπουλο, Ψυχίατρο παιδιών και εφήβων της Κινητής Μονάδας.

Παρακαλούμε όπως ενημερώσετε τους εκπαιδευτικούς και τους συλλόγους γονέων και κηδεμόνων των σχολείων της αρμοδιότητάς σας, προκειμένου να συμμετάσχουν στις σχετικές εκδηλώσεις. Στόχος των δράσεων αυτών είναι η ενημέρωση/ ευαισθητοποίηση των γονέων - κηδεμόνων και εκπαιδευτικών σχετικά με τις ανάγκες της καθημερινότητας των παιδιών.

Είμαστε στη διάθεσή σας για οποιαδήποτε διευκρίνηση.